****

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKI NAČELNIK**

**KLASA: 372-03/19-03/1**

**URBROJ: 2123-05-03-19-13**

**U Šandrovcu, 28.01.2019.**

 Temeljem članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15, 112/18), a u svezi sa člankom 48. Zakona o lokalnoj i područnoj (regionalnoj) samoupravi (NN br. 33/01, 60/01 – vjerodostojno tumačenje, 106/032, 129/05, 109/07, 125/08, 36/09, 150/11, [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), 137/15, 123/17), i članka 14. st.1. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015.), nakon provedenog postupka javnog natječaja za davanje u zakup poslovnog prostora u vlasništvu općine Šandrovac prikupljanjem ponuda (KLASA: 372-03/19-03/1, URBROJ: 2123-05-03-19-1 od 16.01.2019.) koji je dana 16.01.2019. objavljen na web stranici [www.sandrovac](http://www.sandrovac), a obavijest o raspisanom natječaju u „Bjelovarskom listu“ od 21.01.2019. godine, Općinski načelnik Općine Šandrovac dana 28.01.2019. godine donio je sljedeću

**O D L U K U**

**o prihvatu ponude i sklapanju**

**ugovora o zakupu poslovnog prostora**

1. Ovom Odlukom prihvaća se najpovoljnija ponuda za zakup poslovnog prostora u vlasništvu Općine Šandrovac:

1.poslovne zgrade - buffet sa terasom i nadstrešnicom, na adresi Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2, izgrađenog na k.č.br. 1559/1, k.o. Šandrovac, tvrtke DIMAGO d.o.o. 43000 Bjelovar, Osječka 37b, OIB: 86508154184, za mjesečnu zakupninu u iznosu od 3.880,00 kuna,

2.poslovnog prostora površine 29,00 m2, koji se sastoji od tri prostorije (sanitarni čvor, kancelarija i prostorija za prijem), na adresi Zagrebačka 1 u Šandrovcu, VETERINARSKE STANICE BJELOVAR d.o.o. Slavonska cesta 4, 43000 Bjelovar, OIB: 72949408555, za mjesečnu zakupninu u iznosu od 500,00 kuna,

3. poslovnog prostora u društvenom domu u Lasovcu, na adresi Lasovac 122, a koji se sastoji od prodavaonice sa skladištem površine 184,00 m2, i skladištem površine 57,00 m2, tvrtke Lonia d.o.o., Kolodvorska 19, 44320 Kutina, OIB: 22001400633 , za mjesečnu zakupninu u iznosu od 1.490,00 kuna,

4. poslovnog prostora površine 112 m2, koji se sastoji od trgovine 57,00m2, 3 skladišta ukupne površine 45,00 m2, hodnika i sanitarnog čvora ukupne površine 10 m2 na adresi Pupelica 44, Trgovačkog obrta PUH, vlasnik Ivica Puh, Pupelica 44, 43227 Šandrovac, OIB: 81776036070, za mjesečnu zakupninu u iznosu od 800,00 kuna.

2. Sa najpovoljnijim ponuditeljem, zaključiti će se ugovor o zakupu poslovnog prostora u vlasništvu Općine Šandrovac na rok od 5 godina.

 3. Ugovor o zakupu poslovnog prostora u vlasništvu općine Šandrovac iz članka 1. ove Odluke zaključit će općinski načelnik Općine Šandrovac u pismenom obliku, u obliku solemnizirane isprave sukladno odredbi članka 4. stavka 3. Zakona o zakupu i kupoprodaji poslovnog prostora, a u roku od 30 dana od dana stupanja na snagu ove Odluke.

4. Ugovor o zakupu poslovnog prostora pripremit će JUO općine Šandrovac, dok će zapisnik o stanju i primopredaji poslovnog prostora sastaviti stranke, sukladno ovoj Odluci i zakonskim propisima.

5. Ova Odluka stupa na snagu osmog dana od dana donošenja, a objaviti će se na web stranici općine Šandrovac www.sandrovac.hr.

**O b r a z l o ž e nj e**

Općinski načelnik Općine Šandrovac temeljem ovlaštenja iz članka 6. Zakona o zakupu i kupoprodaji poslovnog prostora (“Narodne novine” br. 125/11, 64/15, 112/18) i članka 4. stavak 2. Odluke o zakupu poslovnih prostora u vlasništvu Općine Šandrovac („Općinski glasnik Općine Šandrovac“ br. 2/2015) donio je Odluku o raspisivanju natječaja za davanje u zakup poslovnog prostora u vlasništvu općine Šandrovac (KLASA: 372-03/19-03/1, URBROJ: 2123-05-03-19-1 od 16.01.2019.) za zakup:

1. poslovne zgrade (buffet sa terasom i nadstrešnicom), Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2,

2.poslovnog prostora površine 29,00 m2, koji se sastoji od tri prostorije (sanitarni čvor, kancelarija i prostorija za prijem), na adresi Zagrebačka 1 u Šandrovcu,

3. poslovnog prostora u društvenom domu u Lasovcu, na adresi Lasovac 122, a koji se sastoji od prodavaonice sa skladištem površine 184,00 m2, i skladištem površine 57,00 m2,

4. poslovnog prostora površine 112 m2, koji se sastoji od trgovine 57,00m2, 3 skladišta ukupne površine 45,00 m2, hodnika i sanitarnog čvora ukupne površine 10 m2 na adresi Pupelica 44.

Poslovni prostori daju se na rok zakupa do 5 godina, uz napomenu da je rad poslovnog prostora buffeta sa terasom i nadstrešnicom određen sezonski za vrijeme kupališne sezone na bazenu Gradina u Šandrovcu, u trajanju od najmanje 3 (tri) mjeseca.

Poslovni prostor pod 1. namijenjen je za obavljanje djelatnosti ugostiteljstva (buffet sa terasom i nadstrešnicom), poslovni prostor pod 2. za obavljanje veterinarskih usluga (veterinarska stanica), poslovni prostor pod 3. za obavljanje djelatnosti trgovine, poslovni prostor pod 4. za obavljanje djelatnosti trgovine.

Početni (mjesečni) iznos zakupnine za prostor pod 1. iznosi 1.000,00 kuna, za prostor pod 2. iznosi 500,00 kuna, za prostor pod 3. iznosi 1.470,00 kuna, za prostor pod 4. iznosi 800,00 kuna.

Javni natječaj objavljen je u cijelosti na web stranici općine Šandrovac [www.sandrovac.hr](http://www.sandrovac.hr) dana 16.01.2019., a obavijest o objavi natječaja u Bjelovarskom listu od 21.01.2019. godine.

       Po raspisanom i objavljenom javnom natječaju u predviđenom roku za podnošenje ponuda (od 17.01. do 24.01.2019.g. do 15,00 sati) na javni natječaj pristiglo je sedam ponuda za zakup i to ponuda tvrtke:

|  |  |  |  |  |
| --- | --- | --- | --- | --- |
| **Redni broj** | **Naziv, sjedište i adresa ponuditelja** | **Datum zaprimanja****ponuda** | **Vrijeme****zaprimanja****ponuda** | **Klasa Urbroj** |
| 1. | Veterinarska stanica Bjelovar, d.o.o., Slavonska cesta 4, Bjelovar | 17.01.2019. | 13,05 sati | KLASA: 372-03/19-03/1URBROJ: 2123-05-03-19-4 |
| 2. | Grubeša j.d.o.o., Florijana Andrašeca 13, Bjelovar | 23.01.2019. | 10,40 sati | KLASA: 372-03/19-03/1URBROJ: 2123-05-03-19-5 |
| 3. | Trgovački obrt Puh, vl. Ivica Puh, Pupelica 44, Pupelica | 23.01.2019. | 12,15 sati | KLASA: 372-03/19-03/1URBROJ: 2123-05-03-19-6 |
| 4. | Lonia d.d., Kolodvorska 19, Kutina | 24.01.2019. | 14,05 sati | KLASA: 372-03/19-03/1URBROJ: 2123-05-03-19-7 |
| 5. | DIMAGO d.o.o. 43000 Bjelovar, Osječka 37b | 24.01.2019. | 14,10 sati | KLASA: 372-03/18-03/4URBROJ: 2123-05-03-18-8 |
| 6. | ALIBI d.o.o. 43000 Bjelovar, Osječka 37b | 24.01.2019. | 14,15 sati | KLASA: 372-03/18-03/4URBROJ: 2123-05-03-18-9 |
| 7. | DIMAGO ugostiteljstvo j.d.o.o. 43000 BjelovarOsječka 37b | 24.01.2019. | 14,20 sati | KLASA: 372-03/18-03/4URBROJ: 2123-05-03-18-10 |

Povjerenstvo za provođenje postupka zakupa poslovnog prostora javno je otvorilo ponude pristigle u zatvorenim omotnicama dana 25. siječnja 2019. godine u 14,00 sati u prostoriji vijećnice Općine Šandrovac, u prisutnosti odgovornih osoba navedenih podnositelja te je zapisnikom utvrdilo visinu ponuda. Primjedbi na postupak otvaranja ponuda nije bilo.

 Dana 28.01.2019. godine na urudžbeni zapisnik JUO Općine Šandrovac dir. ALIBI d.o.o. 43000 Bjelovar, Osječka 37b Ivan Petak dostavio je u 7,45 sati izjavu da povlači ponudu za zakup poslovnog prostora (KLASA: 372-03/18-03/4, URBROJ: 2123-05-03-18-9 od 24.02.2019.), kao i dir. DIMAGO ugostiteljstvo j.d.o.o. 43000 Bjelovar, Osječka 37b, u 7,47 sati koji je dostavio izjavu da povlači ponudu za zakup poslovnog prostora (KLASA: 372-03/18-03/4, URBROJ: 2123-05-03-18-9 od 24.01.2019.). Zbog povlačenja ponuda, tvrtke DIMAGO ugostiteljstvo j.d.o.o. 43000 Bjelovar, Osječka 37b, i ALIBI d.o.o. 43000 Bjelovar, Osječka 37b, ne smatraju ponuđačima sa kojima se može sklopiti valjani ugovor. Stoga zbog odustanka jedini valjani ponuđači za poslovni prostor broj 1. se smatraju Grubeša j.d.o.o. Bjelovar, i Dimago d.o.o. Bjelovar.

Stoga nakon provedenog postupka otvaranja i ocjene ponuda, općinski načelnik Općine Šandrovac ovom Odlukom prihvatio je ponudu:

1.DIMAGO d.o.o. 43000 Bjelovar, Osječka 37b, OIB: 86508154184, za zakup poslovnog prostora u vlasništvu Općine Šandrovac (buffet sa terasom i nadstrešnicom), na adresi Bjelovarska 37, Šandrovac, koja se sastoji od bistroa, točionika sa spremištem, i dva spremišta ukupne površine 56,60m2 i terase sa nadstrešnicom površine 72,50m2, izgrađenog na k.č.br. 1559/1, k.o. Šandrovac, za zakupninu u iznosu od 3.880,00 kuna mjesečno, uz napomenu da je rad poslovnog prostora buffeta sa terasom i nadstrešnicom određen sezonski za vrijeme kupališne sezone na bazenu Gradina u Šandrovcu, u trajanju od najmanje 3 (tri) mjeseca,

2. VETERINARSKE STANICE BJELOVAR d.o.o. Slavonska cesta 4, 43000 Bjelovar, OIB: 72949408555, za zakup poslovnog prostora površine 29,00 m2, koji se sastoji od tri prostorije (sanitarni čvor, kancelarija i prostorija za prijem), na adresi Zagrebačka 1 u Šandrovcu, i mjesečnu zakupninu u iznosu od 500,00 kuna,

3. Lonia d.o.o., Kolodvorska 19, 44320 Kutina, OIB: 22001400633, za zakup poslovnog prostora u društvenom domu u Lasovcu, na adresi Lasovac 122, a koji se sastoji od prodavaonice sa skladištem površine 184,00 m2, i skladištem površine 57,00 m2, i mjesečnu zakupninu u iznosu od 1.490,00 kuna,

4. Trgovačkog obrta PUH, vlasnik Ivica Puh, Pupelica 44, 43227 Šandrovac, OIB: 81776036070, za zakup poslovnog prostora površine 112 m2, koji se sastoji od trgovine 57,00m2, 3 skladišta ukupne površine 45,00 m2, hodnika i sanitarnog čvora ukupne površine 10 m2 na adresi Pupelica 44, i mjesečnu zakupninu u iznosu od 800,00 kuna.

Ugovor o zakupu sklopiti će općinski načelnik Općine Šandrovac u pismenom obliku i obliku solemnizirane isprave kod javnog bilježnika temeljem odredbe članka 4. stavak 2. Zakona o zakupu i kupoprodaji poslovnog prostora na rok od 5. godina, nakon čega će se sastaviti zapisnik o stanju i primopredaji poslovnog prostora, sukladno ovoj Odluci i zakonskim propisima.

Slijedom svega naprijed navedenog, donesena je odluka kao u izreci.

 Općinski načelnik Općine Šandrovac

 *Josip Dekalić*

**Dostaviti:**

1. Veterinarska stanica Bjelovar, d.o.o., Slavonska cesta 4, Bjelovar

2. Grubeša j.d.o.o., Florijana Andrašeca 13, Bjelovar

3. Trgovački obrt Puh, vl. Ivica Puh, Pupelica 44, Pupelica

4. Lonia d.d., Kolodvorska 19, 44320 Kutina

5. DIMAGO d.o.o., Osječka 37b, 43000 Bjelovar

6. ALIBI d.o.o., Osječka 37b, 43000 Bjelovar

7. DIMAGO ugostiteljstvo j.d.o.o., Osječka 37b, 43000 Bjelovar

8. Računovodstvo Općine Šandrovac

9. Pismohrana